**“Ахборот сиёсати тўғрисидаги низом” талаблари юзасидан**

**2019 йил давомида амалга оширилган ишлар юзасидан**

**ХИСОБОТ**

*30.12.2019 йил*

“BIOKIMYO” АЖ ахборот сиёсати тўғрисидаги низом” и талабларидан келиб чиққан холда жамиятнинг барча юзага келган ахборот ва мухим фактлари

* жамиятнинг веб-сайтида,
* “Тошкент” РФБ нинг uzse.uz расмий веб-сайтида,
* қимматли қоғозлар бозорини тартибга солиш бўйича ваколатли давлат органининг openinfo.uz расмий веб-сайтида
* “Биржа” нашриётида ўз вақтида эълон қилинган.

Жамиятнинг расмий веб-сайтида ахборотлар уч тилда ошкор этилади.

**Жамиятнинг ошкор этилиши шарт бўлган асосий ахборотлари бўйича:**

Жамиятнинг устави ва ички корпоратив хужжатлари, эмиссия рисоласи, йиллик ва чораклик хисоботлари, МҲХС мувофиқ тузилган йиллик молиявий хисоботи, Халқаро аудит стандартларига мувофиқ ташқи аудитдан ўтказилганлиги хулосаси ва мухим фактлари доимий равишда ўз вақтида ошкор этиб келинган.

Жамият акциядорларининг 2019 йил 27 июндаги умумий йиғилишларида тасдиқланган ташкилий тузилма, жамият низоми ва ички корпоратив низомлари жамият веб-сайтида жойлаштирилган.

Жамият акциядорларининг 2019 йил 27 сентябрида навбатдан ташқари йиғилиши бўлиб ўтди. Йиғилиш кун тартибида кузатув кенгаши аъзолари таркиби ўзгарган бўлиб, Ф.Ишкабиловнинг ваколатлари муддатидан илгари тугатилди ва янги аъзо Ахунов Р.Р. сайланди. Жамият Бошқарув раиси ва унинг ўринбосарлари ўз лавозимларига Ўзбекистон Республикаи Вазирлар Махкамаси билан келишилган холда тайинланди. Йиғилиш натижалари тўғрисидаги муҳим факт ва эълонлар белгиланган муддатларда жойлаштирилди.

Жамият кузатув кенгашининг 2019 йил 12 сентябрдаги йиғилишида жамият акциядорларининг навбатдан ташқари йиғилишини 2019 йил 10 октябрда ўтказиш тўғрисида қарор қабул қилинди. Умумий йиғилишни чақириш тўғрисидаги эълонлар тегишли расчмий сайтларда эълон қилинди.

Жамият акциядорларининг 2019 йил 10 октябрдаги навбатдан ташқари умумий йиғилишларда жамиятнинг Уставига, кузатув кенгаши тўғрисидаги низомига, бошқарув тўғрисидаги низомига киритиладиган ўзгартириш ва қўшимчалар матнлари тасдиқланди ва ташкилий тузилманинг янги таҳрири тасдиқланди. . Йиғилиш натижалари тўғрисидаги муҳим факт ва эълонлар белгиланган муддатларда жойлаштирилди.

 Жамият веб-сайтида қуйидаги ахборотлар ошкор қилинган:

* Жамият устави ва корпоратив низомларининг янги тахрирлари;
* Жамият кузатув кенгаши, тафтиш комиссияси, ижроия органи, ички аудит, миноритар акциядорлар қўмитаси ва техник кенгаши таркиби;
* Акциядорларнинг йиллик ва навбатдан ташқари йиғилишларини чақириш ва якунлари бўйича ахборотлар;
* Жамиятнинг қўшимча акцияларини чиқариш тўғрисидаги қарорлар;
* Мухим факт рақами 08 - “Кузатув кенгаши, тафтиш комиссияси ёки ижроия органининг таркибидаги ўзгаришлар”, 06-сонли, 07-сонли мухим фактлар хамда 32 ва 36 -“Аффилланган шахслар рўйхатидаги ўзгартиришлар” эълон қилинди.
* Жамиятнинг йиллик ва чораклик молиявий ва бошқа хисоботлари,
* Жамиятнинг СМК кўрсатгичлари ва жамият бошқарув органлари аъзоларининг тақдирлаш миқдорлари;
* Жамиятнинг корпоратив бошқарув тизимини чораклик бахолашнинг якунлари бўйича натижалари;
* Бахолаш натижаларида «comply or explain» («риоя қил ёки тушунтир») халқаро тамойилига асосан эълонлар;
* Халқаро молиявий ҳисобот стандартларига мувофиқ тузилган молиявий хисоботларини Халқаро аудит стандартларига мувофиқ ташқи аудитдан ўтказиш учун аудиторлик ташкилотини танлаш, корпоратив бошқарув тизимини мустақил баҳолаш ва молия хўжалик фаолиятини аудиторлик текширувини ўтказиш учун аудиторлик ташкилотини танлаш мақсадида танловларни ўтказиш тўғрисидаги эълонлар ва танловлар натижалари эълонлар ошкор этилган;
* Жамиятнинг маъқулланган ва тасдиқланган бизнес-режалари;
* Оммавий ахборот воситаларининг жамият тўғрисидаги маъқолалари;
* SWOT-анализ;
* Ривожланиш динамика;
* Фундаментал тахлил натижалари;

**Жамиятнинг ошкор этилиши шарт бўлган қўшимча ахборотлари бўйича:**

Жамиятнинг расмий веб-сайтида Ўзбекистон Республикаси Вазирлар Махкамасининг №176 сонли қарори бўйича ахборот ва маълумотлар ошкор этилган. Жумладан жорий йилда:

* “BIOKIMYO” АЖ нинг аудиторлик ташкилотини танлаш, корпоратив бошқарув тизимини мустақил баҳолаш учун танловларни ўтказиш тўғрисидаги эълонлар;
* Ўтказилган танлов натижалари эълон қилинди;
* Жамият Бошқарув раислигига танлов эълони;
* Хомийлик тўғрисидаги маълумотлар;
* Кузатув кенгаши ва ижроия органи аъзоларининг рағбатлантириш тўғрисидаги маълумотлар;
* Жамият акциядорларига талаб қилиб олинмаган дивидендлар бўйича ва ўзининг анкета маълумотлари (паспорт) ни янгилаш тўрисида хар бирига манзиллари бўйича хатлар ва расмий веб-сайтда хабарлар эълон қилинди.

Жамиятда хисобланган дивиденд тўловларининг бориши ва амалга оширилаётган чора-тадбирлари тўғрисида жамият қимматли қоғозлар бўйича мутахассисининг “Д*ивиденд тўловларининг бориши ва амалга оширилаётган чора-тадбирлари тўғрисида 2019 йил якуни бўйича хисоботи”да акс эттирилган.*

***Қимматли қоғозлар бўйича мутахассис М.Каратаева***